**ΔΕΛΤΙΟ ΤΥΠΟΥ  
  
ΕΠΙΜΟΡΦΩΣΗ ΣΤΕΛΕΧΩΝ ΕΚΠΑΙΔΕΥΣΗΣ ΣΕ ΘΕΜΑΤΑ ΑΞΙΟΛΟΓΗΣΗΣ**

Υλοποιήθηκε με απόλυτη επιτυχία το πρώτο σεμινάριο επιμόρφωσης των Στελεχών Διοίκησης της Εκπαίδευσης για θέματα αξιολόγησης στο πλαίσιο της συγχρηματοδοτούμενης Πράξης «Προκαταρκτικές ενέργειες για την εφαρμογή συστήματος αξιολόγησης». Το σεμινάριο διοργανώθηκε από το Ινστιτούτο Εκπαιδευτικής Πολιτικής και πραγματοποιήθηκε στο Υπουργείο Παιδείας και Θρησκευμάτων, το Σάββατο 15 και την Κυριακή 16 Μαρτίου 2014. Η συμμετοχή ήταν καθολική.

Συμμετείχαν 155 από τα 167 Στελέχη Διοίκησης της Εκπαίδευσης (Γενικοί Δ/ντές ΥΠΑΙ.Θ, Δ/ντές ΥΠΑΙ.Θ, Περιφερειακοί Δ/ντές Εκπ/σης, Προϊστάμενοι Επιστημονικής και Παιδαγωγικής Καθοδήγησης καθώς και όλοι οι Δ/ντές Πρωτ/θμιας και Δευτ/θμιας Εκπ/σης). Απουσίασαν δώδεκα Δ/ντές Εκπ/σης για υπηρεσιακούς και προσωπικούς λόγους, οι οποίοι και θα επιμορφωθούν εξ αποστάσεως.